

 **Gradsko vijeće**

KLASA:944-01/10-01/1

URBROJ:2186/18-02/1-17-17

Ludbreg, 10. ožujka 2017. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13–pročišćeni tekst), Gradsko vijeće Grada Ludbrega na 30. sjednici održanoj 10. ožujka 2017. g., donosi sljedeće

###### R J E Š E N J E

**o raspisivanju natječaja za prodaju**

**dijela društvenog doma u Selniku**

## Članak 1.

 Raspisuje se javni natječaj za prikupljanje pisanih ponuda za prodaju dijela društvenog doma u Selniku, i to:

 **- 5. ETAŽE od 7265/10000 suvlasničkih dijelova cijele nekretnine čkbr. 241/7 (katastarski br. 420/7)** – u Selniku društveni dom od 773 m2 i livada od 1694 m2, ukupne površine od 2467 m2, **upisane u zk.ul.br. 2075 k.o. Selnik**, a na kojem je suvlasničkom dijelu uspostavljeno pravo vlasništva posebnog dijela nekretnine koji čini:

 - poslovni prostor u podrumu i prizemlju ukupne površine od 554,29 m2, a koji se sastoji od ulaza u podrum sa 10,43 m2, podruma 1 sa 36,84 m2, podruma 2 sa 7,18 m2, prizemlju od ulaza sa 3,08 m2, garderobe+tuša 1 sa 3,75 m2, WC-a 1 sa 1,20 m2, garderobe+tuša 2 sa 4,92 m2, WC-a 2 sa 1,20 m2, kuhinje+blagovaone sa 21,30m2, prostorije za veterinarskog inspektora sa 5,74 m2, prostorije za skladište sa 7,38 m2, hodnika 2 sa 4,26 m2, prostora ta prijem robe sa 36,73 m2, laboratorija sa 8,20 m2, ulaznog hodnika sa 13,21 m2, prostora za tehnologa sa 4,50 m2, WC-a 3 sa 3,61 m2, kancelarije sa 16,39 m2, spremišta sa 6,56 m2, hodnika 1 sa 24,41 m2, prostora za sanitaciju ambalaže sa 16,32 m2, komore za dekristalizaciju sa 20,31 m2, prostora za homogenizaciju sa 23,75 m2, punionice sa 51,80 m2, spremišta meda i repromaterijala sa 139,37 m2, hladne komore sa 11,91 m2, spremišta gotove robe sa 34,17 m2 i spremišta gotove robe i otpreme robe sa 35,77 m2, zajedno s pripadajućim zajedničkim dijelovima i uređajima zgrade.

**Članak 2.**

 **Početni iznos kupoprodajne cijene** predmetne nekretnine iznosi **1.648.726,60 kn** (jedan milijun šesto četrdeset osam tisuća sedamsto dvadeset šest kuna i šezdeset lipa) a utvrđen je temeljem Procjene tržne vrijednosti Društvenog doma u Selniku izrađene od stalnog sudskog vještaka građevinske struke Miroslava Premeca, dipl. ing. arh.

 Kupac je cijeli ponuđeni iznos kupoprodajne cijene dužan uplatiti Gradu Ludbregu u roku od 90 dana od dana sklapanja predugovora o kupoprodaji predmetne nekretnine.

 Tek po isplati cijelog iznosa kupoprodajne cijene kupcu će se izdati isprava podobna za uknjižbu prava vlasništva.

**Članak 3.**

 Nekretnina iz članka 1 ovog Rješenja u vlasništvu je Grada Ludbrega a nalazi se u zakupu zakupnika: Pčelarska zadruga API-CRO, Ludbreg, I. Gundulića 18, OIB:2581677318, sukladno *Ugovoru o zakupu, od 30.04.2014., KLASA:372-03/13-01/7, URBROJ: 2186/18-01/1-14-1*).

 Sukladno članku 8. stavku 2. točki 5. Ugovora o zakupu, Grad Ludbreg će u slučaju prodaje nekretnine iz članka 1. ovog Rješenja, uz otkazni rok od 30 (trideset) dana, otkazati predmetni Ugovor o zakupu.

**Članak 4.**

 Ponuditelji mogu biti domaća i strana fizička ili pravna osoba i obrti ako ispunjavaju zakonom predviđene uvjete za stjecanje prava vlasništva.

**Članak 5.**

 Neće se razmatrati nepravovremene i nepotpune ponude, te ponude osoba koja imaju nepodmirenih obveza (komunalne naknade, komunalnog doprinosa, obveze izgradnje objekata i sl.) prema Gradu Ludbregu.

**Članak 6.**

**Natječaj se provodi u krugovima** do prodaje gore navedene nekretnine.

 Svaki krug natječaja iznosi u pravilu 15 dana, a započinje, zavisno od dana objave natječaja na oglasnoj ploči Grada Ludbrega, 1. i završava 15. dana pojedinog kalendarskog mjeseca u godini, odnosno započinje 16. dana a završava istekom kalendarskog mjeseca.

 Po isteku pojedinog natječajnog kruga izvršit će se otvaranje ponuda dostavljenih u tom krugu i između njih izvršiti odabir najpovoljnije ponude.

**Članak 7.**

 Kao garanciju ozbiljnosti ponude svaki je ponuditelj dužan položiti jamčevinu u iznosu od 10% od početnog iznosa kupoprodajne cijene istaknute u ovom natječaju.

 Ukoliko ponudu za kupnju istakne zakupnik iz članka 3. ovog Rješenja, isti nije obvezatan položiti jamčevinu iz stavka 1. ovog članka.

 Jamčevina se uplaćuje u korist Proračuna Grada Ludbrega IBAN HR1823600001824400005, poziv na broj HR68 7757-OIB, te se obračunava u ukupni iznos cijene.

 Ponuditelju koji ne uspije svojom ponudom, uplaćena će se jamčevina vratiti po odabiru najpovoljnije ponude.

 Ponuditelj čija je ponuda utvrđena kao najpovoljnija, u slučaju odustanka od ponude gubi pravo na povrat uplaćene jamčevine.

**Članak 8.**

 Ponude se dostavljaju u zatvorenim omotnicama Gradu Ludbregu, Ludbreg, Trg Sv. Trojstva 14, s naznakom na omotnici »ZA NATJEČAJ – PRODAJA DIJELA DRUŠTVENOG DOMA U SLENIKU – NE OTVARAJ«.

 **Ponuda na natječaj treba sadržavati:**

1. naziv ponuditelja, sjedište ponuditelja, OIB,
2. oznaka nekretnine za koju se dostavlja ponuda,
3. visinu ponuđene kupoprodajne cijene,
4. podatak o proizvodnom procesu koji će se obavljati u kupljenom objektu, visinu planiranog ulaganja u adaptaciju i opremanje prostora, planirani rok za dovršetak eventualne adaptacije, planirani broj radnika koji se namjeravaju zaposliti,
5. potpis ponuditelja i pečat za pravnu osobu i obrtnika.

**Uz ponudu se kao dokaz sposobnosti prilaže:**

1. preslika osobne iskaznice za domaću fizičku osobu, odnosno presliku putovnice za stranu fizičku osobu, a za pravne osobe izvod iz registra Trgovačkog suda, odnosno za obrtnike preslika rješenja ili obrtnice, te ovjereni prijevod izvornika isprave o registraciji tvrtke u matičnoj državi za stranu pravnu osobu,
2. dokaz o uplaćenoj jamčevini,
3. potvrda Grada Ludbrega da ponuditelj nema nepodmirenih dospjelih obveza prema Gradu Ludbregu,
4. upravna pristojba od 20,00 kn.

**Članak 9.**

 Podnositelji ponuda mogu prisustvovati otvaranju ponuda ako to zatraže na omotnici u kojoj je ponuda.

 Otvaranje zaprimljenih ponuda izvršit će Komisija za imovinsko-pravna pitanja Grada Ludbrega a odluku o odabiru najpovoljnijeg ponuditelja donosi Gradsko vijeće.

 Najpovoljnija ponuda je ponuda koja je uzeta u razmatranje i sadrži najvišu ponuđenu kupoprodajnu cijenu.

 U slučaju da dva ili više ponuditelja ponude isti iznos cijene, usmenim će se nadmetanjem između tih ponuditelja utvrditi najpovoljnija ponuda.

 U slučaju usmenog nadmetanja najmanji iznos za koji se ponuda može povećati je 1.000,00 kn.

**Članak 10.**

 Ovo Rješenje stupa na snagu danom donošenja.

**Objavljeno: 15. ožujka 2017. g.**

 **Predsjednica**

#####  Gradskog vijeća

#####  Renata Potočnik